kardosdrur/scandi-wiki huggingface dataset:
Dene-kaukasiske sprog

Dene-kaukasiske sprog er en postuleret sproglig storæt, som først blev foreslået af Sergej Starostin. Den antages at omfatte en række sprogætter spredt over hele den nordlige halvkugle: baskisk, nordkaukasiske sprog (bl.a. tjetjensk), burushaski i Nordindien, jenisejiske sprog i Sibirien, sino-tibetanske sprog (bl.a. kinesisk) og na-dene, der omfatter en række indianske sprog i Nordamerika. Hypotesen om disse sprogs fjerne slægtskab begrundes med en række paralleller inden for det basale ordforråd, fx personlige pronominer samt ord for naturfænomener og legemsdele.

Referencer 

Sprog
Stenhvælvsbro

En stenhvælvsbro er en ældre type stenbro. Hvælvingen er baseret på princippet om, at belastningen på broen hovedsageligt absorberes i form af trykkræfter langs hvælvingen. Stenhvælvsbroen hviler på én eller flere buer, som består af løse dele, oftest natursten som er stengærdelignende.

Romerne byggede mange broer og akvædukter på denne måde. Eksempler på denne bygningsmetode: Pont du Gard uden for Nîmes i Frankrig og akvædukten i Segovia, Spanien. Ponte Vecchio i Firenze er Europas ældste segmenthvælvsbro.

Også i Norden har man opført stenbroer med buer, i Danmark især i perioden 1750-1900, men også i ældre tid. I Sverige er der stadig omkring 600 stenhvælvsbroer bygget af natursten. Den gamle Årstabro i Stockholm var i mange år Sveriges længste. Norrbro også i Stockholm, er byens ældste og designet af Erik Palmstedt. Den blev indviet i 1807.

De moderne buebroer i jernbeton eller stål er en videreudvikling af stenhvælvsbroprincippet.

Billeder

Eksterne henvisninger

Kilder
Setra Group

Setra Group AB eller Setra er en svensk skovindustrikoncern med hovedkvarter i Solna, Stockholm. Deres produkter omfatter trævarer og byggematerialer.
Setra Group har ca. 800 medarbejdere på ni anlæg i Sverige. Desuden har de anlæg i Storbritannien.

Setra Group blev etableret i 2003 ved et samarbejde mellem skovejerforeningen Mellanskogs og LRFs savværksvirksomhed Mindab (Mellanskog Industri AB) samt Sveaskog sågverksbolag Assi Domän Timber. Setra ejes 50 % af Sveaskog og  49,5 % af Mellanskog. Øvrige aktionærer udgør 0,5 %.

Referencer 

Virksomheder fra Sverige
Guddi Høybye

Carl Christian "Guddi" Høybye (født 1938, død januar 2023) var en dansk ishockeyspiller og -træner, som hele sin karriere spillede for Kjøbenhavns Skøjteløberforening (KSF), men hvem han bl.a. vandt otte danmarksmesterskaber. Han spillede desuden 37 landskampe for Danmarks ishockeylandshold, heraf fire VM-turneringer, og i 2017 blev han valgt ind i Danmarks Ishockey Unions Hall of Fame.

Høybye vandt den første af sine otte DM-titler, da han i 1956 som 16-årig var yngste spiller på det KSF-hold, der sikrede sig sit første DM ved at besejre Rungsted på en overrislet tennisbane i Hørsholm, der var mere flydende end frossen. Han var med i hele Østerbro-klubbens storhedstid og var i 1960'erne en af de største profiler i dansk ishockey. Det blev i alt til otte danmarksmesterskaber – det sidste i 1970.

Han var med ved fire af de fem verdensmesterskaber, som Danmark deltog i i 1960'erne. I 1962 blev VM spillet i Colorado Springs, USA. Danskerne var med ved VM for første gang, siden 1949 og tabte alle fem kampe i B-gruppen. Året efter, hvor VM blev spillet i Stockholm opnåede holdet sin første VM-sejr med 4-1 over Holland, hvor Høybye bidrog med et mål og en assist, og Politiken kårede ham til Danmarks bedste spiller. VM-turneringerne i 1966 i Jugoslavien og 1967 i Østrig var ligeledes med Høybye på det danske holdkort.

Den 21. marts 1971 blev Guddi Høybye hovedperson i en af dansk ishockeys største skandalesager. I sidste runde af 1. division mødtes ærkerivalerne Gladsaxe og KSF i en kamp, der ingen betydning havde for mesterskabet, som Gladsaxe allerede var sikker på at vinde. I anden periode forlod KSF-spillerne isen i protest mod "Gladsaxes svinske og farlige spil". Som klubformand og anfører for KSF overlod Høybye beslutningen om at fortsætte til holdkammeraterne, der valgte at afbryde kampen. Som anfører blev Høybye idømt to års karantæne for holdets udvandring fra kampen. Karantænen blev dog senere nedsat til ét år, så han sad udenfor i hele sæsonen 1971-72, hvilket pr. 2023 fortsat er den længste karantæne i dansk ishockeys historie. I hans sidste sæson, 1972-73 vandt KSF sølvmedaljer efter Herning, der vandt sit første mesterskab. 

Den følgende sæson var Høybye træner for KSF, og i 1974-75 var han træner for Hvidovre, der sikrede sig oprykning fra 2. division.

Guddi Høybye hentede i starten af 1970'erne canadierne Richard David og Andy Roy til KSF som nogle af de første udlændinge i dansk ishockey.

I 2017 blev Guddi Høybye valgt ind i Danmarks Ishockey Unions Hall of Fame sammen med bl.a. Richard David. Han var endvidere æresmedlem i KSF.

DM-medaljer 
  (8): 1955-56, 1959-60, 1960-61, 1961-62, 1963-64, 1964-65, 1965-66, 1969-70. 
  (2): 1966-67, 1972-73.
  (1): 1962-63.

Referencer

Eksterne henvisninger 
 
 EliteProspects - Guddi Høybye
 Metal Ligaen - RETRO: GUDDI - legenden fra KSF's storhedstid (24. januar 2023)
 Hockeymagasinet - Dansk Hall of Fame medlem afgået ved døden (23. januar 2023)
 B.T. - Dansk ishockeylegende og ottedobbelt guldvinder er død (24. januar 2023)
 Metal Ligaen - RETRO: Det skete for 50 år siden: Skandalen i Gladsaxe (23. marts 2021)

Ishockeyspillere fra Danmark
Christophe Landrin

Christophe Landrin (født 30. juni 1977 i Roubaix, Frankrig) er en fransk tidligere fodboldspiller (midtbane). Han vandt pokalturneringen Coupe de France med Paris Saint-Germain i 2006, hans eneste sæson i klubben. Han spillede desuden adskillige sæsoner for Lille og Saint-Étienne.

Titler 
Coupe de France
 2006 med Paris Saint-Germain

UEFA Intertoto Cup
 2004 med Lille

Referencer

Eksterne henvisninger 

Fodboldspillere fra Frankrig
Personer fra Roubaix
Jeremiah

Jeremiah er en tegneserie, der foregår i post-apokalyptisk USA efter en atomkrig.
Historierne er skrevet og tegnet af belgieren Hermann Huppen, der signerer sine serier Hermann.

Oversigt 
De første to historier blev bragt som fortsat serie i sort-hvid i seriebladet Zack i 1980.

Samme år udgav Interpresse det første album og fortsatte frem til album nr. 13. Nr. 14-26 er udgivet af Carlsen, og fra nr. 27 udgives serien af Faraos Cigarer, der også udgiver serien forfra i indbundne samlebind. Nr. 21-26 er endvidere udgivet af Strip Art Features i signerede og nummererede luksusudgaver i begrænset oplag på 100-200 eksemplarer.

Kilder 
 Hermann på minetegneserier.no
 Jeremiah på bibliotek.dk
 Jeremiah på bedetheque.com

Tegneserier fra Belgien
Tegneseriefigurer
Octávio Moraes

Octávio Sérgio da Costa Moraes (9. juli 1923 - 19. oktober 2009) var en brasiliansk fodboldspiller (angriber). Han spillede fire kampe og scorede ét mål for det brasilianske landshold. Han var en del af truppen der vandt guld ved det sydamerikanske mesterskab i 1949. Her spillede han tre af brasilianernes syv kampe i turneringen, og scorede sit enlige landskampsmål i åbningskampen mod Ecuador.

Titler 
Sydamerikansk mesterskab
 1949 med Brasilien

Referencer

Eksterne henvisninger 

Fodboldspillere fra Brasilien
Tårnene i Maury-skoven

Tårnene i Maury-skoven (fransk: Les Tours de Bois-Maury) er en historisk tegneserie, der oprindelig er skrevet af Hermann Huppen, som har tegnet hele serien. Nogle af de sidste album er skrevet af hans søn Yves Huppen.

Serien foregår i det 11. århundrede og følger den jordløse ridder Aymar af Maury-skoven, der drømmer om at genvinde sit slot og familiens ejedom. På sin færd har han selskab af sin tro væbner Olivier.

Kilder 
 Hermann på minetegneserier.no
 Tårnene i Maury-skoven på bibliotek.dk
 Les tours de Bois-Maury på bedetheque.com

Tegneserier fra Belgien
Friaça

Albino Friaça Cardoso eller bare Friaça (20. oktober 1924 - 12. januar 2009) var en brasiliansk fodboldspiller (angriber) fra Rio de Janeiro. Han spillede 13 kampe og scorede ét mål for det brasilianske landshold. 

Friaça var en del af det brasilianske hold ved VM 1950 på hjemmebane. Her spillede han fire af brasilianernes seks kampe i turneringen, herunder den legendariske titelafgørende kamp mod Uruguay. Her scorede Friaça det første mål i opgøret, der blev spillet foran ca. 200.000 tilskuere på Maracanã i hvad der fortsat regnes som den mest velbesøgte fodboldkamp i historien. Uruguayanerne kom dog tilbage og vandt kampen 2-1, og sikrede sig dermed også landets anden VM-titel.

Friaça var også med til at vinde guld ved det sydamerikanske mesterskab i 1949..

Titler 
Sydamerikansk mesterskab
 1949 med Brasilien

Referencer

Eksterne henvisninger 

Fodboldspillere fra Brasilien
Personer fra Rio de Janeiro
Bigode

João Ferreira også kendt som Bigode (4. april 1922 - 31. juli 2003) var en brasiliansk fodboldspiller (venstre back) fra Belo Horizonte. Han spillede ti kampe for det brasilianske landshold. 

Bigode var en del af det brasilianske hold ved VM 1950 på hjemmebane. Her spillede han fem af brasilianernes seks kampe i turneringen, herunder den legendariske titelafgørende kamp mod Uruguay. Uruguay vandt kampen, der blev spillet foran ca. 200.000 tilskuere på Maracanã i hvad der fortsat regnes som den mest velbesøgte fodboldkamp i historien, og sikrede sig dermed også landets anden VM-titel.

Bigode var også med til at vinde guld ved det sydamerikanske mesterskab i 1949.

Titler 
Sydamerikansk mesterskab
 1949 med Brasilien

Referencer

Eksterne henvisninger 

Fodboldspillere fra Brasilien
Personer fra Belo Horizonte
Șureanu-bjergene

Șureanu-bjergene, (tysk: Mühlbacher Gebirge, ungarsk: Kudzsiri-havasok), hører til  Parâng-bjergene i de sydlige Karpater i Rumænien, med tinder, der ofte overstiger 2.000 moh.

Bjergene ligger nord for Rumæniens Jiu-dal, i distrikterne Hunedoara og Alba. De grænser op til Cindrel-bjergene mod øst og Lotru-bjergene mod sydøst. Parâng-bjergene ligger mod syd, adskilt af floden Jiul de Est (Jius kildeflod). Mod vest, på tværs af Hațeg-depressionen og Orăștie-korridoren, ligger Retezat-bjergene og Poiana Ruscă-bjergene, mens Apuseni-bjergene ligger mod nord, på modsatte side af Mureș- floddalen.

Șureanu-bjergene er opdelt i Sebeș-bjergene mod øst og Orăștiei-bjergene mod vest. I alt dækker de et område på 1.585 km2. Den højeste top er Vârfu lui Pătru (''Peter's top"), på 2.130 moh. Andre toppe er Șureanu, på 2.059 moh. og Vârfu Negru, på  1.862, samt Aușelu-, Comărnicelul-, Gropșoara- og Pârva-toppene. Det er primært et højland med enge og græsgange, med meget stort skovområde i hele de omkringliggende  høje bjerge. I det sydlige område af disse bjerge er der et kalkstensområde med flere huler, bakker og kløfter.

Șureanu-søen (også kendt som den bundløse sø) er en gletsjersø beliggende i en højde af 1.737 moh. øst for Șureanu Peak. Den har et areal på ½ hektar og en længde på 100 meter, en maksimal bredde på  60 m og maksimal dybde på 7,4 m.

Șureanu-bjergene gennemløbes af flere floder, der for det meste løber nordpå mod Mureș.

 Cugir-floden har sit udspring under Peter's Peak, i en højde af 1.900 moh.; den starter ved sammenløbet af sammenløbet af Râul Mare og Râul Mic i byen Cugir.
 Orăștie-floden har  sit udspring nær Zebru-bjerget i en højde af 1.659 moh.
 Pianul-floden har sit udspring i Pianu kommune.
 Sebeș-floden starter fra Oașa-søen og adskiller Șureanu- og Cindrel-bjergene.
 Strei-floden har sin kilde ovenfor Baru kommune.

Kilder 

Bjerge i Rumænien
Sydkarpaterne
Poul Hansen (politiker, 1897-1974)

Poul Hansen (født 7. september 1897 i Herstedvester, død 23. juni 1974) var en dansk højskoleforstander og socialdemokratisk politiker. Han var medlem af Folketinget fra 1945 til 1968 med en enkelt afbrydelse, og havde også været medlem af Esbjerg Byråd.

Poul Hansen blev født i Herstedvester i 1897 som søn af fængselsbetjent og bogbindermester ved Vridsløselille Statsfængsel Vilhelm Hansen. Efter folkeskolen stod han i lære som snedker 1911-1916. Han gik på Borups Højskole i vinterhalvåret 1918-1919 og vinterhalvåret 1919-1920, Skolen for dansk Kunsthaandværk i vinteren 1920-1921, Den Internationale Højskole i 16 måneder 1921-1922, , England 1922-1923 og Askov Højskoles lærerkursus i 1923.

Fra 1924 til 1929 var han lærer ved Den internationale Højskole med et indskudt 15-måneders ophold på  i Manchester 1925-1926. Herefter var forstander på Esbjerg Arbejderhøjskole fra 1. oktober 1929 til oktober 1945. Som højskolelærer underviste især i nationaløkonomi og samfundsfag, men også i historie og engelsk. Poul Hansen ledte kultur- og oplysningsarbejdet i de tyske flygtningelejre i Danmark 1945-1949 og var forstander for Den Nordiske Folkehøjskole i Genève i somrene 1948 og 1949. Han blev medforstander på Borups Højskole i 1952 og eneforstander på højskolen i 1961. Desuden var han forretningsfører for Arbejdernes Oplysningsforbund i København 1949-1962 og forstander for Samarbejdsudvalgenes Skole i København 1951-1962.

Hansen var medlem af Esbjerg byråd 1936-19 og blev opstillet til Folketinget for Socialdemokratiet i Grenåkredsen i 1945. Han blev valgt til Folketinget ved samtlige folketingsvalg fra 1945 til og med 1966 med undtagelse af folketingsvalget 1950. Men i valgperioden fra 1950 til 1953 sad han i Folketinget en stor del af tiden som stedfortræder for Jens Otto Krag, der var udstationeret som økonomisk rådgiver ved den danske ambassade i USA fra 1950 til 1952.

Fordi der i samme periode som Poul Hansen var medlem af Folketinget, også var tre andre socialdemokratiske folketingsmedlemmer med navnet Poul Hansen, blev han kaldt Poul Hansen (Grenå) i Folketinget efter hans opstillingskreds for at skelne mellem dem. De tre andre var tilsvarende Poul Hansen (Kalundborg), Poul Hansen (Slagelse) og Poul Hansen (Svendborg).

Referencer 

Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folkehøjskoleforstandere fra Danmark
Kommunalbestyrelsesmedlemmer fra Socialdemokraterne
Medlemmer af Esbjerg Byråd
Marco Delvecchio

Marco Delvecchio (født 7. april 1973 i Milano, Italien) er en italiensk tidligere fodboldspiller (angriber). Han spillede 22 landskampe for Italien og vandt det italienske mesterskab med Roma. 

Delvecchio startede karrieren hos Inter i sin fødeby, men er bedst kendt for sine 10 sæsoner hos AS Roma. Her var han blandt andet holdkammerat med Francesco Totti, Gabriel Batistuta og Vincenzo Montella, og var med til at vinde det italienske mesterskab i 2001 og Supercuppen i 2001. I alt spillede han 236 ligakampe for Roma og scorede 63 mål. 
 
Delvecchio spillede desuden 22 kampe og scorede fire mål for Italiens landshold. Han debuterede for holdet i en venskabskamp mod Norge 10. februar 1999, mens hans sidste landskamp var et opgør mod Tjekkiet 18. februar 2004. Han var med i truppen til EM 2000 i Belgien og Holland, og spillede tre af italienernes seks kampe i turneringen. Han startede på banen i finalen mod Frankrig, og bragte italienerne foran i begyndelsen af anden halvleg. Franskmændene udlignede dog kort før slutfløjtet, og sikrede sig efterfølgende sejren i den forlængede spilletid. Han deltog også ved VM 2002 i Sydkorea og Japan, men kom dog ikke på banen i denne turnering, hvor italienerne blev slået ud i 1/8-finalen efter et dramatisk nederlag til værtsnationen Sydkorea.

Titler 
Serie A
 2001 med AS Roma

Supercoppa Italiana
 2001 med AS Roma

Referencer

Eksterne henvisninger 

Fodboldspillere fra Italien
Personer fra Milano
Eastern Air Defense Sector

Eastern Air Defense Sector (EADS) er en enhed i North American Aerospace Defense Command. Det er en fælles, bilateral militær organisation, EADS er sammensat af amerikanske og canadiske militærstyrker, føderale civile. EADS er placeret i Rome, New York. 

EADS er den østlige luftforsvarssektor af NORAD's Continental NORAD Region sammen med den vestlige luftforsvarssektor Western Air Defense Sector (WADS), og er begge sammen ansvarlige for forsvar og overvågning af USA's luftrum.

Historie

20. århundrede 
Eastern Air Defense Sector's stammede som 4621st Air Defense Wing og oprettet den 1. april 1956. Sektoren blev ændrede navn til New York Air Defense Sector i 1957.

Afstamning 
 Udpeget og organiseret som 4621st Air Defense Wing, SAGE, 1. april 1956
 Omdesignet som New York Air Defense Sector den 8. januar 1957
 Udgået og inaktiveret 1. april 1966
 Ændret til Northeast Air Defense Sector og aktiveret den 1. juli 1987
 Ændret til Northeastern Air Defense Sector (ANG) den 1. december 1994
 Ændret til Eastern Air Defense Sector den 15. juli 2009
Tidslinjens kilde:

Referencer

Eksterne henvisninger 

 
 North American Aerospace Defense Command (NORAD)
USA's militær
Western Air Defense Sector

Western Air Defense Sector (WADS) er en enhed i North American Aerospace Defense Command's og beliggende i Tacoma, Washington. WADS er den vestlige luftforsvarssektor af NORAD's Continental NORAD Region (CONR) sammen med den østlige luftforsvarssektor Eastern Air Defense Sector (EADS), og er begge ansvarlige for forsvar og overvågning af USA's luftrum.

Eksterne henvisninger 
 Western Air Defense Sector's hjemmeside

USA's militær
Area control center

I flyvekontroltjenester er area control center (på engelsk og i USA omtalt som center eller en-route-center) et anlæg, der er ansvarlig for at kontrollere fly, der flyver i luftrummet i en given flight information region (FIR) i store højder mellem lufthavnsindflyvninger og afgange. Area control centers bliver i USA og engelsktalende omtalt som Air Route Traffic Control Center, forkortet ARTCC. Eksempler i USA er Chicago Air Route Traffic Control Center, Salt Lake, Honolulu, Albuquerque, Memphis og Miami

Se også 

 Luftforsvarsidentifikationszone
 Luftrum
 Flyvekontroltjeneste
 CTA
 Kontrol zone
 Terminalområde

Referencer 
Luftfart
Navigation
Lagercrantz

Slægten Lagercrantz er en svensk adelsslægt, der nedstammer fra Jacob Larsson Gevelius. 

Den 31. december 2021 var 340 personer med efternavnet Lagercrantz bosiddende i Sverige.

Personer med efternavnet Lagercrantz 

 David Lagercrantz (født 1962), forfatter
 Hugo Lagercrantz (født 1945), læge
 Olof Lagercrantz (1911–2002), forfatter
 Bengt Lagercrantz (1887–1924), skytte

Kilder 

 
Adelsslægter fra Sverige
Irina Alexandrova

Irina Alexandrova (født 2. oktober 1994) er en kasakhstansk håndboldspiller, der spiller for USC Dostyk og det kasakhstanske landshold .

Hun deltog ved verdensmesterskabet i håndbold for kvinder i 2015 i Danmark.

Referencer

Eksterne henvisninger 
 

Håndboldspillere fra Kasakhstan
Călan

Călan (rumænsk udtale: [kəˈlan]; ; ) er en by i distriktet Hunedoara i Rumænien. Byen har  indbyggere og  administrerer tolv landsbyer: Batiz (Batiz), Călanu Mic (Kiskalán), Grid, Nădăștia de Jos (Alsónádasd), Nădăștia de Sus (Felsőnádasd), Ohaba Streiului (Sztrigyohába), Sâncrai (Szentkirály), Sântămăria de Piatră (Kőboldogfalva), Strei (Zeikdorf); Zeykfalva), Strei-Săcel (Sztrigyszacsal), Streisângeorgiu (Sztrigyszentgyörgy) og Valea Sângeorgiului (Szentgyörgyválya).

Geografi
Byen ligger i den centrale del af distriktet, i den historiske Țara Hațegului-region. Den ligger i dalen Strei-floden  i  230 meters højde. 

Călan, der gennemkøres af nationalvej DN66, ligger 10 km  fra Hunedoara, 15 km fra Simeria og 28 fra amtets hovedsæde, Deva. Jernbanestationen i Călan betjener jernbanelinjen CFR, der forbinder Simeria med Petroşani.

Kilder og henvisninger

Byer i distriktet Hunedoara
Julija Poilova

Julija Poilova (født 9. november 1988) er en kasakhstansk håndboldspiller for USC Dostyk og det kasakhstanske landshold.

Hun repræsenterede Kasakhstan ved verdensmesterskabet i håndbold for kvinder i 2019.

Referencer

Eksterne henvisninger 

Håndboldspillere fra Kasakhstan
Haţeg

Hațeg (rumænsk udtale: [ˈhat͡seg]; ; ) er en by i distriktet  Hunedoara i Rumænien med et indbyggertal på . Tre landsbyer er administreret af byen: Nălațvad (Nalácvád), Silvașu de Jos (Alsószilvás) og Silvașu de Sus (Felsőszilvás). Den ligger i den historiske region Transsylvanien.

Historie 
I 1765, mens den var en del af det Habsburg kontrollerede Fyrstendømmet Transsylvanien, blev bebyggelsen fuldstændig militariseret og integreret i det andet grænsekompagni i det første grænseregiment fra Orlat, indtil 1851, hvor denne enhed blev opløst.

Geologi 
Området omkring byen Hațeg kaldes Țara Hațegului .  Der er fundet  fossiler i Hațeg-området, der spænder over 300 millioner år af Jordens geologiske historie og viser tropiske koralrev og vulkanøer i Tethyshavet, dinosaurer, primitive pattedyr, fugle og flyvende krybdyr (bl.a. Hatzegopteryx, der blev opkaldt efter regionen).

Hațeg Island var en ø under  perioden kridttiden, hvor en dværgart af sauropoddinosaurer, Magyarosaurus dacus, levede indtil deres uddøen i slutningen af kridttiden. Baron  offentliggjorde artikler om disse mesozoikum-æra archosaurierer på Hațeg-øen.  Hans undersøgelser førte til hans teori om ø-dværgisme, som er en opfattelse af, at "begrænsede ressourcer" på små øer kan føre til en formindskelse af de indfødte hvirveldyr.

Gallery

Kilder og henvisninger

Byer i distriktet Hunedoara
Nevis

Nevis er en lille ø i det Caribiske Hav der udgør den indre bue af Leeward Islands-kæden. Nevis og naboøen Saint Kitts udgør landet Saint Kitts og Nevis. Nevis ligger nær den nordlige ende af øgruppen Små Antiller. Øens hovedstad er Charlestown.

Caribiske øer
Kaptajn Rex

Kaptajn Rex (markeringsnummer CT-7567) er en fiktiv karakter i Star Wars-serien skabt af George Lucas. Han blev introduceret som hovedperson i den animerede The Clone Wars 2008-film og den relaterede tv-serie af samme navn. Rex er en ARC-soldat i Republikkens Forsvar, klonet fra dusørjægeren Jango Fett, og tjener den Galaktiske Republik under sin overordnede Jedi-ridder og Jedi-general Anakin Skywalker og Jedi-kommandør Ahsoka Tano. Siden hans debut i The Clone Wars har han også optrådt i Star Wars Rebels tv-serien fra 2014, Star Wars: De hårde hunde tv-serien fra 2021, Tales of the Jedi tv-serien fra 2022 og adskillige spin-off medier. Ligesom alle klonsoldater i The Clone Wars, Rebels og De hårde hunde, lægger Dee Bradley Baker stemme til Rex.

Eksterne henvisninger 

 Clone Captain Rex i StarWars.com Databank
 Rex på Wookieepedia, en engelsk Star Wars wiki
 Captain Rex på IMDb

Star Wars-personer